**SPRÁVA**

**o výsledkoch a podmienkach výchovno – vzdelávacej činnosti Materskej školy Sobotište za školský rok 2012/13.**

**1. Základné Identifikačné údaje o škole: (§2ods. 1 písm. a)**

|  |  |  |  |
| --- | --- | --- | --- |
| **1. Názov:** | Materská škola Sobotište | | |
| **2. Sídlo:** | Sobotište 10, 906 05 | | |
| **3. Kontakt:.** | tel: 034 – 62 82 109 | | |
| **4. Internetová a elektronická adresa školy:** | ms.sobotiste@gmail.com  www.ms-sobotiste.webnode.cz | | |
| **5. Zriaďovateľ:** | Obec Sobotište, 906 05 Sobotište 11  Mgr. Dušan Horňák – starosta obce | | |
| **6.Internetová a elektronická adresa zriaďovateľa** | [www.obecsobotiste.sk](http://www.obecsobotiste.sk)  obecsobotiste@stonline.sk | | |
| **7. Telefónne číslo:** | 034 – 62 82 102 (sekretárka)  034 – 62 82 232 (starosta) | | |
| **8. Vedúci zamestnanci školy:** | Riaditeľka: | | Jana Londáková - menovaná od 1. júla 2009 |
| Vedúca ŠJ: | | Zuzana Skoková |
| **9. Rada školy:** | Predseda: | Alena Bittnerová - za pedagogických zamestnancov | |
|  | Členovia: | Anna Vrablicová - za nepedagogických zamestnancov  Martina Tršková, Mgr. - za rodičov  Adela Jankovýchová - za rodičov  Jaroslav Čenteš - delegovaný za zriaďovateľa | |

Materská škola Sobotište bola dvojtriedna. Poskytovala celodennú výchovu a vzdelávanie deťom od 2 do 6 rokov a niektorým deťom sme poskytovali aj poldennú formu výchovy a vzdelávania.

Prevádzka materskej školy bola od 630 hod. do 1630 hod.

Rada školy pri Materskej škole Sobotište bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 22. 3. 2008. Funkčné obdobie sa začalo dňa 23. 2. 2008 na obdobie 4 rokov.

Rada školy pri Materskej škole Sobotište zasadala v školskom roku 2012/13 podľa schváleného Ročného plánu Rady školy pri MŠ Sobotište. Na zasadnutí schválila plán činnosti, prerokovala Správu o výsledkoch a podmienkach výchovno-vzdelávacej činnosti v školskom roku 2011/2012, riešila aktuálne problémy MŠ, schválila navýšenie počtu detí nad rámec povolený zákonom, schválila aktuálny počet prijatých detí, oboznámila sa s novým Školským poriadkom.

**b) Údaje o deťoch za školský rok 2012/13 (§ 2ods. 1 písm. b)**

|  |  |
| --- | --- |
| Údaje: | Počet: |
| Počet zapísaných detí: | 47 |
| Počet odchádzajúcich detí do ZŠ: | 19 |
| Počet nezaškolených detí v MŠ: | 0 |
| Počet integrovaných detí: | 0 |
| Počet detí s poruchou reči, ktoré odchádzajú do ZŠ: | 4 |
| Počet detí s odloženou povinnou školskou dochádzkou: | 0 |

Výchovný jazyk je slovenský. V školskom roku 2012/13 bolo v triede starších detí 24 a v triede mladších detí bolo 23 detí.

**g) Údaje o počte zamestnancov a plnení kvalifikačného predpokladu pedagogických zamestnancov (§ 2 ods. 1 písm. g)**

Výchovno-vzdelávaciu činnosť v materskej škole vykonávali učiteľky predprimárneho vzdelávania, ktoré spĺňajú podmienky odbornej a pedagogickej spôsobilosti v súlade s platnou legislatívou.

|  |  |
| --- | --- |
| ***Meno a priezvisko:*** | ***Funkcia:*** |
| Alena Bittnerová | učiteľka |
| Lýdia Lišková | učiteľka |
| Jana Londáková | riaditeľka – triedna učiteľka |
| Hana Velická | učiteľka – triedna učiteľka |

**h) Údaje o ďalšom vzdelávaní pedagogických zamestnancov školy za školský rok 2012/13 (§2 ods. 1 písm. h)**

|  |  |  |
| --- | --- | --- |
| ***Meno a priezvisko:*** | ***Údaje vzdelávaní:*** |  |
| Alena Bittnerová | Orientácia v priestore – priestorová predstavivosť v predprimárnom vzdelávaní. | ukončené |
| Prípravné atestačné vzdelávanie k 1. atestácii pre učiteľov predprimárneho vzdelávania. | ukončené |
| Plánujeme so Zvedavčekom. | ukončené |
| Rozvíjanie grafomotorických zručností detí ako príprava na písanie v základnej škole. | prihlásená |
| Jana Londáková | Inovácie v riadení MŠ. (FIV) | ukončené |
| Orientácia v priestore – priestorová predstavivosť v predprimárnom vzdelávaní. | ukončené |
| Prípravné atestačné vzdelávanie k 1. atestácii pre učiteľov predprimárneho vzdelávania. | ukončené |
| Rozvíjanie grafomotorických zručností detí ako príprava na písanie v základnej škole. | prihlásená |
| Lýdia Lišková | Orientácia v priestore – priestorová predstavivosť v predprimárnom vzdelávaní. | prihlásená |
| Prírodovedná gramotnosť. | ukončené |
| Textový editor WORD 2007 pre začiatočníkov. | prihlásená |
| Základná obsluha počítača. | prihlásená |
| Rozvíjanie grafomotorických zručností detí ako príprava na písanie v základnej škole. | prihlásená |
| Hana Velická | Orientácia v priestore – priestorová predstavivosť v predprimárnom vzdelávaní. | prihlásená |
| Rozvíjanie grafomotorických zručností detí ako príprava na písanie v základnej škole. | prihlásená |
| Textový editor WORD 2007 pre začiatočníkov. | prihlásená |
| Základná obsluha počítača. | prihlásená |
| Prírodovedná gramotnosť. | ukončené |

Vzdelávanie ďalej prebiehalo i individuálnou formou a samoštúdiom odbornej literatúry a účasťou na školeniach uskutočnených MPC Trnava, firmou Raabe a ÚIPŠ Piešťany.

**i) Údaje o aktivitách a prezentácii školy na verejnosti (§ 2 ods. 1 písm. i)**

Všetky aktivity sú tradičnými podujatiami poriadanými v našej materskej škole. Realizujeme ich v spolupráci s rodičmi a širokou verejnosťou. Ich organizáciou sa škola prezentuje v obci a viac sa dostáva do povedomia a zvyšuje sa imidž školy. Každú akciu sa snažíme odprezentovať i fotografiami umiestnenými na nástenke vo vchode do školy a niektoré sú umiestnené i na webe obce a materskej školy.

**A. aktivity organizované MŠ:**

Výstavka z plodov jesene - v spolupráci s rodičmi v priestoroch MŠ

Mesiac úcty k starším - kultúrny program detí v kultúrnom dome

Strašiaci – výstava svetlonosov z tekvíc v priestoroch MŠ

Mikulášska besiedka – vystúpenie detí v MŠ a pred obecným úradom

Návšteva Gazdovského dvora – Varenie slivkového lekváru, Vianoce našich predkov, Fašiangy

Pečenie medovníčkov

Fašiangový karneval

Návšteva miestnej knižnice

Deň matiek – oslava v MŠ a v obci v kultúrnom dome

Divadelné predstavenie

Športové vychádzky do okolia s cieľom pozorovať krajinu, rozoznať dominanty obce

MDD – Týždeň plný radosti – zhotovenie darčekov deťmi, čokoládová fontána, návšteva uja Ovocinára v Skalici

Slávnostná rozlúčka s deťmi odchádzajúcimi do ZŠ v obradnej sieni obecného úradu

Absolvovanie predplaveckej prípravy

Výučba nemeckého jazyka v rámci projektu

Pozdravy pre partnerskú školu v Rakúsku – Kidergarten v Deutsch Hasslau pri príležitosti Mikuláša (balíčky), Veľkej noci

Vystúpenie detí v obradnej sieni pri príležitosti uvítania narodených detí do života

**B. aktivity organizované inými organizáciami:**

Výtvarná súťaž vyhlásená DPO Senica o požiarnej ochrane

Výtvarná súťaž „Schauma škôlkam“

V spolupráci s DM drogerii Markt sme v MŠ zorganizovali Deň veselých zúbkov – deti sa hravou formou oboznámili s dôležitosťou čistenia zubov, so správnou technikou a nakreslili obrázok, ktorý sme odoslali na danú adresu. Každé dieťa zapojené do aktivity dostalo odmenu.

**j) Údaje o projektoch, do ktorých je škola zapojená (§ 2 ods. 1 písm. j)**

Škola bola zapojená do projektu „Interkulárne vzdelávanie pre deti a dospelých“. Plnením úloh z projektu sa deti hravou formou pod odborným vedením lektorky Mgr. Zuzany Knapovej oboznamovali s nemeckým jazykom.

V tomto školskom roku projekt pokračoval pod novým názvom „Interkulturálne vzdelávanie pre deti, žiakov a pedagógov“.

**k) Údaje o výsledkoch inšpekčnej činnosti vykonanej ŠŠI v škole (§ 2 ods. 1 písm. k)**

V tomto školskom roku nebola vykonaná štátna školská inšpekcia.

**l) Údaje o priestorových a materiálnych podmienkach školy (§ 2 ods. 1 písm. l)**

Materská škola je umiestnená v účelovej poschodovej budove. Každá trieda má svoju herňu, ktorá slúži po rozložení ležadiel pre deti aj ako spálňa, spoločné sociálne zariadenie, vlastnú šatňu. Priestory sú čisté, dajú sa dobre vetrať a udržovať v nich poriadok, po hygienickej stránke vyhovujúce, až na šatne, ktoré sa inam umiestniť nedajú.

Nábytok v interiéri zodpovedá roku nadobudnutia a opotrebovania. Do triedy mladších detí sme zakúpili novú nábytkovú zostavu.

Pravidelne sa doplňujú učebné pomôcky, detská a učiteľská knižnica. Vybavenie informačno – komunikačnými technológiami je na veľmi dobrej úrovni - deti majú k dispozícií 1 počítač, taktiež ho majú v každej triede aj p. učiteľky. Materiálne podmienky z pohľadu vlastného hodnotenia sú vzhľadom na ekonomickú a finančnú situáciu na dobrej úrovni. Z prostriedkov 2% z daní bola zakúpená interaktívna tabuľa pre deti.

V sklade pomôcok a didaktického materiálu na výchovu a vzdelávanie sme vymenili nefunkčné a nevyhovujúce skrinky za regálové zostavy.

V budúcnosti je vhodné vymeniť nadstrešenie hlavného vchodu do MŠ, dokončiť oplotenie MŠ, odstrániť nefunkčnú bránu a nahradiť ju inou, nahradiť dvere, ktoré oddeľujú triedy plastovými, príp. vystavať priečku a osadiť klasické dvere. V  mladšej triede vymeniť stolíky a stoličky pre deti. V triede starších detí nové skrinky pre uloženie hračiek, stolíky a stoličky pre deti.

**m) Údaje o finančnom a hmotnom zabezpečení výchovno-vzdelávacej činnosti školy (§ 2 ods. 1 písm. m)**

Výška príspevkov na čiastočnú úhradu nákladov spojenú s hmotným zabezpečením školy od zákonných zástupcov detí, ktorí majú voči dieťaťu vyživovaciu povinnosť bola určená na 7,- €. Od IX. 2012 do VII. 2013 to bolo 1778,-€. 1 dieťa bolo v tomto školskom roku v hmotnej núdzi.

**n) Cieľ, ktorý si škola určila v koncepčnom zámere rozvoje školy na príslušný školský rok a vyhodnotenie jeho plnenia (§ 2 ods. 1 písm. n)**

***Zabezpečiť tradične kvalitnú prípravu detí na vstup do základnej školy.***

- v spolupráci s učiteľkou 1. ročníka ZŠ sme absolvovali vzájomné návštevy, oboznamovali sme sa s výsledkami výchovno - vzdelávacieho procesu

- v spolupráci s rodičmi sme riešili individuálne problémy detí

- využívali sme metódy na stimuláciu predčitateľskej gramotnosti

- poskytovali sme poradenstvo podľa potrieb, požiadaviek a záujmov rodičov detí

***Včasná korekcia chýb a porúch reči detí.***

* doporučili sme návštevu logopéda deťom s poruchou výslovnosti
* precvičovali sme hovoridlá detí zaraďovaním riekaniek, jazykových cvičení a hier so slovami

V spolupráci so zákonnými zástupcami detí sa nám čiastočne darí korigovať a odstraňovať poruchy reči detí. I napriek tomu odišli 4 deti do základnej školy s poruchou reči.

***Modernizovať a dopĺňať vybavenie materskej školy****.* – plnené priebežne

Z vyčlenených finančných prostriedkov bol zakúpený didaktický materiál a pomôcky na edukačnú činnosť.

***Výchova k zdravému životnému štýlu.***

* turistické vychádzky do blízkeho okolia
* pobyt vonku v každom počasí
* realizovanie zdravých hostiniek z prineseného ovocia
* dostatok pohybu na čerstvom vzduchu
* dostatočný odpočinok
* predplavecká príprava s deťmi so staršej triedy

***Vytvorenie internetovej stránky materskej školy.***

Internetová stránka materskej školy je vytvorená v rámci stránky obce - informácie o MŠ sporadicky dopĺňa pracovníčka obecného úradu po predložení riaditeľkou. Je zriadená aj vlastná stránka www. ms-sobotiste.webnode.cz – údaje, aktivity, fotky, dokumenty dopĺňa priebežne riaditeľka MŠ.

Tieto ciele plníme súbežne dlhodobo. Ciele boli konkretizované v každodennej praktickej výchovno – vzdelávacej činnosti, s rešpektovaním osobnosti každého dieťaťa a jeho individuálnych osobností. Výsledky, ktoré deti preukazovali boli na dobrej úrovni. Učiteľky vytvárali vhodné prostredie pre spontánne učenie, podporovali sebadôveru detí,  priaznivo ovplyvňovali vzťahy medzi deťmi, boli ústretové k prianiam a požiadavkám detí a rodičov.

Z uvedeného konštatujem, že plnenie úloh koncepčného zámera rozvoja školy je veľmi dobrej úrovni.

**o) Oblasti, v ktorých škola dosahuje dobré výsledky a oblasti, v ktorých sú nedostatky a treba úroveň výchovy a vzdelávania zlepšiť (§ 2 ods. 1 písm. o)**

**Silné stránky:**

* Príprava detí na vstup do ZŠ
* Kvalifikovaný tím pedagogických zamestnancov
* Učiteľky naklonené k zmenám a inováciám, ochotné vzdelávať sa
* Uplatňovanie inovačných prvkov vo výchovno – vzdelávacom procese
* Využívanie IKT vo výchovno – vzdelávacom procese
* Flexibilnosť zamestnancov pri plnení pracovných úloh
* Prezentácia MŠ na verejnosti
* Spolupráca s rodičmi
* Ústretová podpora zriaďovateľa
* Organizovanie spoločných podujatí so ZŠ
* Aktualizácia školskej knižnice
* Modernizácia a dopĺňanie učebných pomôcok
* Podnetné prostredie

**Slabé stránky:**

* Nedostatočné ohodnotenie pedagogických zamestnancov
* Nedostatok finančných prostriedkov
* Negatívne prejavy správania detí
* Umiestnenie miestností v budove neumožňuje ani v budúcnosti vytvoriť pre každú triedu vlastnú spálňu
* Komunikačné kompetencie

**Návrhy opatrení:**

* Spolupráca so zriaďovateľom pri zlepšení vybavenia MŠ
* Zlepšenie manažérskej činnosti vedenia školy s cieľom zapájania sa do projektov
* V oblasti riadenia zamestnancov podporovať tvorivú komunikáciu, pozitívnu klímu a vnútornú motiváciu zamestnancov

**2. Ďalšie informácie o škole:**

**a) Psychohygienické podmienky výchovy a vzdelávania (§ 2 ods. 2 písm. a)**

Psychohygienické podmienky školy sú na dobrej úrovni. Harmonogram činností detí počas pobytu v materskej škole je rozdelený v súlade s dodržiavaním psychohygienických zásad.

**b) Spolupráca s rodičmi, o poskytovaní služieb deťom a rodičom (§ 2 ods. 2 písm. c)**

Spolupráca s rodičmi je na dobrej úrovni, rešpektujeme ich návrhy a odporúčania.

Poskytujeme rodičom:

* Metodickú a poradenskú činnosť
* Logopedickú depistáž
* Predplaveckú prípravu

Vzťahy medzi rodičmi a zamestnancami materskej školy sú na dobrej úrovni. Rodičia a učiteľky vzájomne komunikujú, riešia problémy, konzultujú, spolupracujú pri organizovaní aktivít.

**c) údaje o výsledkoch hodnotenia žiakov podľa poskytovaného stupňa vzdelania:**

I napriek odporúčaniu odkladu plnenia povinnej školskej dochádzky 3 zákonným zástupcom detí, deti do ZŠ dali. 4 deti, ktoré odišli do ZŠ mali problém s výslovnosťou a len 3 z nich navštevovali logopéda. Ostatné deti dosiahli pozitívne výsledky na základe individuálneho prístupu, vekuprimeranosti, odbornosti, aktívnej prípravy a realizácie aktivít pre deti, vzájomnej kvalitnej spolupráci učiteliek a rodičov. Všetky deti, ktoré ukončili dochádzku do materskej školy z dôvodu odchodu do základnej školy, dostali *osvedčenie o absolvovaní predprimárneho vzdelávania* pri slávnostnej rozlúčke s predškolákmi v obradnej sieni obecného úradu za účasti ich zákonných zástupcov, starostu obce, matrikárky a učiteliek.

**d) zoznam študijných odborov a učebných odborov a ich zameraní, v ktorých škola zabezpečuje výchovu a vzdelávanie, zoznam učebných plánov:**

- výchova a vzdelávanie detí predškolského veku

- štátny vzdelávací program „ Dieťa a svet“, školský vzdelávací program „ Vševedko“.

|  |  |
| --- | --- |
| V Sobotišti, dňa 28. septembra 2013. | Spracovala: Jana Londáková  riaditeľka MŠ |

za MŠ Sobotište: .......................................................

Jana Londáková - riaditeľka MŠ

za Radu školy:.............................................................

Alena Bittnerová - predseda Rady školy

za zriaďovateľa:.........................................................

Mgr. Dušan Horňák - starosta obce

Rada školy pri Materskej škole Sobotište

906 05 Sobotište 10

|  |  |
| --- | --- |
|  | Titl. |
|  | Mgr. Dušan Horňák |
|  | starostka obce |
|  | S o b o t i š t e |
|  |  |
|  | V Sobotišti, dňa 21. októbra 2013. |

Vec:

Vyjadrenie rady školy k správe o výchovno - vzdelávacej činnosti **.**

Rada školy na svojom zasadnutí dňa 21. 10. 2013 prerokovala správu o vých. –vzdel. činnosti, jej výsledkoch a podmienkach v Materskej škole Sobotište za školský rok 2012/ 2013 predloženú p. riaditeľkou Londákovou.

Členovia rady školy sa oboznámili s identifikačnými údajmi školy, údajmi o finančnom zabezpečení vých. – vzdel. činnosti školy.

Na základe podrobnej analýzy a plnenia úloh v materskej škole vyslovili prítomní členovia spokojnosť a uznanie s prácou vedenia materskej školy, ktoré sa stará o plynulú prevádzku subjektu a zároveň o vytvorenie pokojného prostredia pre deti i zamestnancov.

Rada školy súhlasí s obsahom prerokovanej správy a túto správu zároveň berie na vedomie.

|  |  |
| --- | --- |
|  | Alena Bittnerová  predseda rady školy |
|  |  |